Amedeo Preziosi a participat la Expoziția Universală de la Paris din anul 1867, lucrările sale figurând ca exponate la pavilionul Turciei. Ele s-au aflat în proximitatea celor ale lui Carol Popp de Szathmári. Lucrările celui din urmă erau de aceeași factură și evocau tipuri umane și costume populare din România. Szathmári participa pentru prima oară la un astfel de eveniment expozițional internațional.